钦定古今图书集成/明伦汇编/官常典/第728卷 > 曾如骥
## 钦定古今图书集成/明伦汇编/官常典/第728卷 > 曾如骥

按《宝庆府志》：“如骥，字德称，泰和人。历官镇东制置、江
东安抚二司机宜文字，所至皆有善政，不为赫赫之
名。最后用吕文德等荐，擢宝庆签判。德祐二年，元兵
徇宝庆，如骥遣弟如龙归曰：‘吾既以身许国，不得顾
先人宗祀矣。汝其图之’。弟泣与别，复取考功印纸题
其上曰：‘谨将节义’二字，结果身命一宗。了却神游何
处，澄江明月清风事”，亟书《舍生取义》一张于壁，以明
其志。城将陷，左右请迎降，如骥叱之登城，驱家口七
人投滨江同死。景炎改元，太学生上书，叙如骥功，超
五官，赠敷文阁待制，谥忠愍。